SPA ปิดร้านนวดชั่วคราว “กทม.-ปริมณฑล” 33 แห่ง 18-31 มี.ค.นี้ สกัดโควิด-19
SPA ปิดร้านนวดชั่วคราว “กทม.-ปริมณฑล” 33 แห่ง 18-31 มี.ค.นี้ สกัดโควิด-19
18 มี.ค. 2563

นายวิบูลย์ อุตสาหจิต ประธานเจ้าหน้าที่บริหาร บริษัท สยามเวลเนสกรุ๊ป จำกัด (มหาหชน) หรือ SPA เปิดเผยว่า บริษัทหยุดให้บริการสถานประกอบการนวดเพื่อสุขภาพในกรุงเทพฯ จำนวน 33 สาขาเป็นการชั่วคราว 14 วัน เพื่อเป็นไปตามคำแนะนำของคณะกรรมการโรคติดต่อแห่งชาติ ที่ได้ประกาศให้โรคติดเชื้อไวรัสโคโรนา 2019 (โควิด-19) เป็นโรคติดต่ออันตรายแล้ว ตามพระราชบัญญัติโรคติดต่อ พ.ศ.2558 และคณะรัฐมนตรีได้มีมติให้สถานบริการซึ่งอยู่ในเขตกรุงเทพฯและปริมณฑล ปิดสถานประกอบการชั่วคราวมีกำหนด 14 วัน
โดยบริษัทฯ ซึ่งถือเป็นสถานประกอบการนวดเพื่อสุขภาพจึงมีความจำเป็นต้องหยุดให้บริการ ระรินจินดา, เวลเนส สปา, เล็ทส์ รีแลกซ์ สปา, บ้านสวน มาสสาจ และสเตรช มี บาย เล็ทส์ รีแลกซ์ ในกรุงเทพฯและปริมณฑล จำนวน 33 สาขา นับตั้งแต่วันที่ 18-31 มี.ค.63 เพื่อช่วยระงับการแพร่ระบาดของโรคซึ่งถือเป็นความผิดชอบต่อสังคมและส่วนรวมร่วมกัน
 